Attēls, kurā ir teksts

Apraksts ģenerēts automātiski

PROJEKTS

LĒMUMS

Cēsīs, Cēsu novadā

24.07.2025. Nr.\_\_\_

**Par Cēsu novada domes 2025.gada 24.jūlija saistošo noteikumu**

**Nr.\_\_\_ “Par specializēto tūristu transportlīdzekļu izmantošanu Cēsu novadā” apstiprināšanu**

Pašvaldību likuma 4.panta pirmās daļas 12.punkts nosaka, ka viena no pašvaldības autonomajām funkcijām ir sekmēt saimniecisko darbību pašvaldības administratīvajā teritorijā un sniegt tai atbalstu.

Lai nodrošinātu un uzlabotu daudzveidīgu tūrisma pakalpojumu piedāvājumu novadā, saskaņā ar Ceļu satiksmes likuma 9. panta trešo daļu, 10. panta pirmās daļas 1. punktu un 16. panta ceturto daļu, Cēsu novada pašvaldībai jānosaka kārtība, kādā tiek reģistrēti specializētie tūristu transportlīdzekļi, apstiprināti to kustības maršruti un nodrošināta specializēto tūristu transportlīdzekļu tehniskā stāvokļa kontrole, kā arī jānosaka specializēto tūristu transportlīdzekļu izmantošanas nosacījumi Cēsu novada pašvaldības administratīvajā teritorijā.

Pamatojoties uz Pašvaldību likuma 4. panta pirmās daļas 12. punktu,10.panta pirmās daļas 19.punktu, Ceļu satiksmes likuma 9 panta trešo daļu, , ievērojot Uzņēmējdarbības un attīstības komitejas 10.07.2025.atzinumu (protokols Nr.7) un Finanšu komitejas 17.07.2025.atzinumu (protokols Nr.7) Cēsu novada dome nolemj:

1. Apstiprināt Cēsu novada domes saistošos noteikumus “Par specializēto tūristu transportlīdzekļu izmantošanu Cēsu novadā”.
2. Uzdot Cēsu novada Uzņēmējdarbības un tūrisma pārvaldei organizēt nepieciešamās darbības saistībā ar šī lēmuma izpildi.
3. Nosūtīt saistošos noteikumus saskaņošanai LR Satiksmes ministrijai un Viedās administrācijas un reģionālās attīstības ministrijai.
4. Nosūtīt lēmumu Cēsu novada pašvaldības Centrālās administrācijas Īpašumu apsaimniekošanas pārvaldei un Cēsu novada pašvaldības Satiksmes komisijai.
5. Kontroli par lēmuma izpildi uzdot Cēsu novada pašvaldības izpilddirektoram.

Sagatavoja D.Eihenbauma

Apstiprināts

ar Cēsu novada domes

24.07.2025. lēmumu Nr.\_\_\_

saistošie noteikumi

Cēsīs, Cēsu novadā

2025.gada 24.jūlijā Nr.\_\_\_

**Par specializēto tūristu transportlīdzekļu izmantošanu Cēsu novadā**

Izdoti saskaņā ar

Ceļu satiksmes likuma 9. panta trešo daļu,

10. panta pirmās daļas 1. punktu

un 16. panta ceturto daļu

**I Vispārīgie jautājumi**

1. Saistošie noteikumi (turpmāk- Noteikumi) nosaka kārtību, kādā tiek reģistrēti specializētie tūristu transportlīdzekļi, apstiprināti to kustības maršruti un nodrošināta specializēto tūristu transportlīdzekļu tehniskā stāvokļa kontrole, kā arī nosaka specializēto tūristu transportlīdzekļu izmantošanas nosacījumus Cēsu novada pašvaldības (turpmāk- Pašvaldība) administratīvajā teritorijā.
2. Specializētos tūristu transportlīdzekļus reģistrē un reģistru uztur Cēsu novada pašvaldības Uzņēmējdarbības un tūrisma pārvalde (turpmāk – Pārvalde), kas veic specializēto tūristu transportlīdzekļu un to piekabju uzskaiti, fiksējot katra specializētā tūristu transportlīdzekļa vilcēja un piekabes tehniskos datus un datus par transportlīdzekļa īpašnieku vai turētāju.
3. Cēsu novada administratīvajā teritorijā pašvaldības noteiktajā maršrutā drīkst braukt tikai šajos noteikumos noteiktajā kārtībā reģistrēti specializētie tūristu transportlīdzekļi.

**II Specializēto tūristu transportlīdzekļu reģistrēšanas un kustības maršruta apstiprināšanas kārtība**

1. Lai reģistrētu specializēto tūristu transportlīdzekli, transportlīdzekļa īpašnieks vai turētājs (līzinga līguma gadījumā) Pārvaldē vai, izmantojot tiešsaistes formu valsts pārvaldes pakalpojumu portālā [www.latvija.gov.lv](http://www.latvija.gov.lv), iesniedz:
   1. pieteikumu (1.pielikums);
   2. dokumentu, kas apliecina specializētā tūristu transportlīdzekļa īpašuma vai turējuma (līzinga līguma gadījumā) tiesības;
   3. specializētā tūristu transportlīdzekļa tehnisko dokumentu kopijas (nepieciešamības gadījumā uzrādot oriģinālus);
   4. sertificēta sauszemes transportlīdzekļu tehniskā eksperta atzinumu par specializētā tūristu transportlīdzekļa tehniskā stāvokļa atbilstību drošai pasažieru pārvadāšanai, kas izdots ne senāk kā divpadsmit mēnešus pirms pieteikuma iesniegšanas Pārvaldē, pievienojot sauszemes transportlīdzekļu tehniskā eksperta sertifikāta kopiju.
2. Pārvalde piecu darbdienu laikā pēc visu 4.punktā minēto dokumentu saņemšanas pieņem lēmumu par specializētā tūristu transportlīdzekļa reģistrēšanu, izsniedzot tā īpašniekam atbilstošu reģistrācijas dokumentu.
3. Pārvalde piešķir reģistrācijas numuru katram specializētā tūristu transportlīdzekļa vilcējam un katrai piekabei atbilstoši šādiem principiem:
   1. vilcēja numura pirmie četri simboli ir “C-V-”;
   2. pēdējie vilcēja numura simboli (simbols) ir skaitlis, kas tiek piešķirts secīgi pieaugošā kārtībā katram vilcējam, sākot ar “1”;
   3. piekabes numura pirmie četri simboli ir “C-P-”;
   4. pēdējie piekabes numura simboli (simbols) ir skaitlis, kas tiek piešķirts secīgi pieaugošā kārtībā katrai piekabei, sākot ar “1”.
4. Reģistrācijas numurus uzkrāso uz specializētā tūristu transportlīdzekļa vilcēja un piekabes ārējās virsbūves divās vietās, ievērojot šādus nosacījumus:
   1. numurus krāso ar melnu krāsu; ja transportlīdzekļa virsbūve ir tumšā krāsā, tad numurus krāso ar baltu krāsu;
   2. uzkrāsojamā numurā katra simbola augstums – 12 cm, katra simbola platums – 6 cm, attālums starp simboliem – 16 mm;
   3. simboliem izmanto “Arial” fontu;
   4. uzkrāsotajiem reģistrācijas numuriem jābūt skaidri saredzamiem.
5. Pārvalde pieņem lēmumu par atteikumu reģistrēt specializētu tūrisma transportlīdzekli, ja nav iesniegti visi dokumenti atbilstoši noteikumu 4. punkta nosacījumiem.
6. Mainoties personai, kura ir specializētā tūristu transportlīdzekļa īpašnieks vai turētājs (līzinga līguma gadījumā), transportlīdzekļa ieguvējs par to rakstiski informē Pārvaldi 10 (desmit) dienu laikā pēc iegūšanas, pievienojot dokumentu, kas apliecina specializētā tūristu transportlīdzekļa īpašuma vai turējuma tiesības. Līdz reģistrācijai par īpašnieka vai turētāja izmaiņām atbildību par specializēto tūristu transportlīdzekli nes Pārvaldes reģistrā ierakstīts transportlīdzekļa īpašnieks vai turētājs.
7. Specializētā tūristu transportlīdzekļa maršruta apstirpināšanai persona, kura plāno veikt pasažieru pārvadāšanu ar specializēto tūristu transportlīdzekli (turpmāk – pakalpojuma sniedzējs), Pārvaldē vai izmantojot tiešsaistes formu valsts pārvaldes pakalpojumu portālā [www.latvija.gov.lv](http://www.latvija.gov.lv), iesniedz:
   1. pieteikumu (2. pielikums);
   2. dokumenta kopiju (nepieciešamības gadījumā uzrādot oriģinālu), kas apliecina pakalpojuma sniedzēja turējuma tiesības uz specializēto tūristu transportlīdzekli, ja specializētā tūristu transportlīdzekļa reģistrācijas pieteikumā norādītā informācija par transportlīdzekļa īpašnieku vai turētāju (līzinga līguma gadījumā) atšķiras no pakalpojuma sniedzēja datiem;
   3. sauszemes transportlīdzekļu tehniskā eksperta atzinumu par transportlīdzekļa tehniskā stāvokļa atbilstību drošai pasažieru pārvadāšanai, ja specializētā tūristu transportlīdzekļa iepriekšējā apskate ir veikta un sauszemes transportlīdzekļu tehniskā eksperta atzinums par specializētā tūristu transportlīdzekļa tehniskā stāvokļa atbilstību drošai pasažieru pārvadāšanai ir izsniegts pirms vairāk kā divpadsmit mēnešiem;
   4. specializētā tūristu transportlīdzekļa maršruta shēmu.
8. Pārvalde saņemto pieteikumu par maršruta apstiprināšanu tā reģistrēšanas dienā nodot izskatīšanai pašvaldības Satiksmes drosības komisijai (turpmāk – Komisija), kura 7 (septiņu) darbdienu laikā no pieteikuma saņemšanas dienas Pašvaldībā izskata pakalpojuma sniedzēja iesniegto specializētā tūristu transportlīdzekļa kustības maršruta shēmu un transportlīdzekļa tehniskos dokumentus un pieņem lēmumu par specializētā tūristu transportlīdzekļa kustības maršruta apstiprināšanu vai atteikumu apstiprināt maršrutu.
9. Komisijas lēmumā par specializētā tūristu transportlīdzekļa kustības maršruta apstiprināšanu norāda:
   1. specializētā tūristu transportlīdzekļa reģistrācijas numuru;
   2. maršrutu un periodu, uz kādu maršruts ir apstiprināts;
   3. specializētā tūristu transportlīdzekļa pieļaujamo braukšanas ātrumu;
   4. nosacījumus, kurus jāievēro pakalpojumu sniedzējam.
10. Specializētā tūristu transportlīdzekļa kustības maršruts tiek apstiprināts uz laika periodu līdz 36 (trīsdesmit sešiem) mēnešiem. Lēmumu par specializētā tūristu transportlīdzekļa kustības maršruta termiņa pagarināšanu Komisija pieņem 7 (septiņu) darbdienu laikā pēc pakalpojuma sniedzēja iesnieguma saņemšanas Pašvaldībā.
11. Komisija pieņem lēmumu par atteikumu apstiprināt maršrutu, ja:
    1. var tikt būtiski traucēti citi ceļu satiksmes dalībnieki;
    2. var tikt apdraudēta satiksmes drošība;
    3. maršruta apstiprināšana nav pieļaujama no pilsētbūvniecības, kultūras pieminekļu aizsardzības vai vides aizsardzības viedokļa;
    4. maršrutā ietilpst ielas vai ielu posmi, kuros notiek vai tuvākajā laikā ir paredzēti ceļa pārbūuves vai atjaunošanas darbi;
    5. nav iesniegti nepieciešamie dokumenti saskaņā ar noteikumu 10. punkta nosacījumiem.
12. Konstatējot kādu no noteikumu 14.1.-14.4. punktā minētajiem apstākļiem, Komisijai ir tiesības mainīt iesniegto specializētā tūristu transportlīdzekļa maršrutu, pieaicinot jautājuma izskatīšanā pakalpojuma sniedzēju un attiecīgu pašvaldības speciālistu. Šī punkta nosacījumi piemērojami arī gadījumos, kad 14.1.-14.4. apakšpunktā minētie apstākļi konstatējami jau iepriekš apstiprināta maršruta darbības laikā.
13. Noteikumos noteiktajā kārtībā reģistrētu un aprīkotu specializēto tūristu transportlīdzekli ir atļauts izmantot pasažieru pārvadāšanai, ja tā tehniskais stāvoklis atbilst drošai pasažieru pārvadāšanai, ko apliecina ne senāk kā pirms 12 mēnešiem izsniegts sauszemes transportlīdzekļu tehniskā eksperta atzinums.
14. Pirmreizējas reģistrācijas gadījumā Komisijas lēmums par specializētā tūristu transportlīdzekļa maršruta apstiprināšanu stājas spēkā dienā, kad ir iestājušies šādi nosacījumi:
    1. pakalpojuma sniedzējs ir iesniedzis Pārvaldei spēkā esoša apdrošināšanas līguma kopiju (uzrādot oriģinālu) par specializētā tūristu transportlīdzekļa īpašnieka civiltiesiskās atbildības obligāto apdrošināšanu, un
    2. uz specializētā tūristu transportlīdzekļa vilcēja un piekabes ārējās virsbūves ir uzkrāsoti piešķirtie reģistrācijas numuri.
15. Komisija lēmumu par specializētā tūristu transportlīdzekļa maršruta apstiprināšanu var atcelt, ja:
    1. pakalpojuma sniedzējs pieteikumā sniedzis nepatiesu informāciju;
    2. specializētais tūristu transportlīdzeklis nav aprīkots atbilstoši noteiktajām prasībām;
    3. attiecībā uz specializēto tūristu transportlīdzekli nav veikta transportlīdzekļa īpašnieka civiltiesiskās atbildības obligātā apdrošināšana;
    4. sauszemes transportlīdzekļu tehniskā eksperta atzinums par specializētā tūristu transportlīdzekļa tehniskā stāvokļa atbilstību drošai pasažieru pārvadāšanai ir sniegts senāk kā pirms 12 (divpadsmit) mēnešiem;
    5. pakalpojuma sniedzējs pārkāpj saistošo noteikumu vai citu normatīvo aktu prasības;
    6. tiek apdraudēta pasažieru vai citu personu dzīvība vai veselība;
    7. specializētā tūristu transportlīdzekļa vadītājam nav Ceļu satiksmes likumā noteiktajām prasībām atbilstošas vadītāja apliecības kategorijas, kas dod tiesības vadīt specializēto tūristu transportlīdzekli.
16. Komisija lēmumu par specializētā tūristu transportlīdzekļa maršruta apstiprināšanu atceļ, ja:
    1. pakalpojuma sniedzējs iesniedz iesniegumu par atteikšanos no maršruta;
    2. pakalpojuma sniedzējs sistemātiski vai būtiski pārkāpj saistošo noteikumu vai citu normatīvo aktu prasības.
17. Ja specializētā tūristu transportlīdzekļa izmantošanas laikā pakalpojuma sniedzējs saņem jaunu sauszemes transportlīdzekļu tehniskā eksperta atzinumu par specializētā tūristu transportlīdzekļa tehniskā stāvokļa atbilstību drošai pasažieru pārvadāšanai vai tiek noslēgts jauns apdrošināšanas līgums par specializētā tūristu transportlīdzekļa īpašnieka civiltiesiskās atbildības obligāto apdrošināšanu, pakalpojuma sniedzējs 5 (piecu) darbdienu laikā iesniedz Pārvaldē, vai izmantojot tiešsaistes formu valsts pārvaldes pakalpojumu portālā www.latvija.gov.lv, šo dokumentu kopijas (uzrādot oriģinālus).
18. Visus lēmumus, kas pieņemti šajos noteikumos noteiktajā kārtībā, Komisija nosūta Pārvaldei un pakalpojuma sniedzējam.

**III. Specializēto tūristu transportlīdzekļu izmantošanas nosacījumi**

1. Šajos noteikumos noteiktajā kārtībā reģistrētu un aprīkotu specializēto tūristu transportlīdzekli ir atļauts izmantot pasažieru pārvadāšanai, ja tā tehniskais stāvoklis atbilst drošai pasažieru pārvadāšanai, ko apliecina sauszemes transportlīdzekļu tehniskā eksperta atzinums atbilstoši šo noteikumu prasībām.
2. Specializētajā tūristu transportlīdzeklī pasažieriem redzamā vietā izvieto maršruta shēmu, informāciju par pakalpojuma maksu, lietošanas drošības noteikumus latviešu valodā un vismaz vienā Eiropas Savienības valodā, kā arī pakalpojuma sniedzēja un specializētā tūristu transportlīdzekļa vadītāja tālruņu numurus.
3. Specializētā tūristu transportlīdzekļa vadītājs nedrīkst pārsniegt lēmumā par maršruta apstiprināšanu noteikto braukšanas ātrumu, un viņam ir pienākums ievērot transportlīdzekļa ietilpības normas.
4. Specializētajam tūristu transportlīdzeklim, kura pieļaujamais braukšanas ātrums saskaņā ar lēmumu par maršruta apstiprināšanu nepārsniedz 30 km/h, jābūt aprīkotam atbilstoši Ceļu satiksmes noteikumu prasībām.
5. Specializētā tūristu transportlīdzekļa sēdvietām jābūt aprīkotām vismaz ar divpunktu drošības jostām un specializētā tūristu transportlīdzekļa pasažieriem brauciena laikā jābūt piesprādzētiem. Specializētā tūristu transportlīdzeklī bērnus pārvadā atbilstoši Ceļu satiksmes noteikumu prasībām.
6. Ja sakarā ar publiskiem pasākumiem, valsts amatpersonu vizītēm vai citu iemeslu dēļ uz noteiktu laiku tiek slēgta vai ierobežota satiksme kādā no maršruta posmiem, specializētais tūristu transportlīdzeklis šajā laikā ir tiesīgs braukt tikai tajā maršruta daļā, kurā satiksme ir atļauta, vai kuru iepriekš saskaņojusi Komisija.
7. Pasažieru pārvadāšana ārpus apstiprinātā maršruta nav atļauta, izņemot gadījumus, kad tie ir vienreizēja rakstura pasūtījumu braucieni, kuru organizēšanas laiks un maršruts iepriekš saskaņots ar Komisiju.
8. Pakalpojuma sniedzējs un specializētā tūristu transportlīdzekļa vadītājs ir solidāri atbildīgi par pasažieru drošību, un, ja ar specializēto tūristu transportlīdzekli tiek pārvadātas bērnu grupas, transportlīdzekļa priekšpusē un aizmugurē jābūt piestiprinātai pazīšanas zīmei saskaņā ar noteikumu 3. pielikumu.

**IV. Noslēguma jautājumi**

1. Šo noteikumu izpildi kontrolē Pārvalde un pašvaldības policija.
2. Pārvaldes un Komisijas lēmumus vai faktisko rīcību var apstrīdēt pašvaldībā  [Administratīvā procesa likuma](https://likumi.lv/ta/id/55567-administrativa-procesa-likums) noteiktajā kārtībā.
3. Saistošie noteikumi stājas spēkā 2025. gada 1.augustā.

1. pielikums  
Cēsu novada domes 2025. gada \_\_\_\_\_\_\_\_\_\_\_\_\_  
saistošajiem noteikumiem Nr. \_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| CĒSU NOVADA PAŠVALDĪBAS UZŅĒMĒJDARBĪBAS UN TŪRISMA PĀRVALDEI  **Pieteikums specializētā tūristu transportlīdzekļa reģistrēšanai**   |  |  | | --- | --- | | 1. Pieteikuma iesniedzējs |  | |  | (komersanta nosaukums vai personas vārds, uzvārds) |   2. Reģistrācijas numurs Komercreģistrā vai personas kods   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  |  |  | | --- | --- | | 3. Komersanta juridiskā adrese vai personas deklarētās dzīvesvietas adrese |  | |  | |   4. Tālrunis \_\_\_\_\_\_\_\_\_\_\_\_\_\_\_, e-adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Lūdzureģistrēt specializēto tūristu transportlīdzekli:   |  |  |  |  |  |  |  |  | | --- | --- | --- | --- | --- | --- | --- | --- | | Transportlīdzekļa  parametri | | Dzinēja tips | Izgatavošanas datums | Motora jauda | Pasažieru sēdvietu skaits | Ražotāja noteiktais maksimālais ātrums | Krāsa | | garums | platums |  |  |  |  |  |  | |  |  |  |  |  |  |  |  |  |  |  | | --- | --- | | Transportlīdzekļa īpašnieks |  | | Transportlīdzekļa turētājs |  |   Pielikumā pievienoti:  1) sauszemes transportlīdzekļu tehniskā eksperta atzinums par pasažieru pārvadāšanai izmantojamā transportlīdzekļa tehniskā stāvokļa atbilstību drošai pasažieru pārvadāšanai;  2) dokuments, kas apliecina transportlīdzekļa īpašuma vai turējuma (līzinga līguma gadījumā) tiesības, kopija (uzrādot oriģinālus);  3) transportlīdzekļa tehniskos rādītājus raksturojoši dokumenti.   |  |  | | --- | --- | | 20\_\_\_\_. gada \_\_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_ |  |  |  |  |  |  |  | | --- | --- | --- | --- | --- | |  |  |  |  |  | | (amats) |  | (vārds, uzvārds) |  | (paraksts) | |

2. pielikums  
Cēsu novada domes 2025. gada \_\_\_\_\_\_\_\_\_\_\_\_\_  
saistošajiem noteikumiem Nr. \_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| CĒSU NOVADA SATIKSMES DROŠĪBAS KOMISIJAI  **Pieteikums specializētā tūristu transportlīdzekļa maršruta apstiprināšanai**   |  |  | | --- | --- | | 1. Pieteikuma iesniedzējs |  | |  | (komersanta nosaukums vai personas vārds, uzvārds) |   2. Iesniedzēja reģistrācijas numurs Komercreģistrā vai personas kods   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  |  |  | | --- | --- | | 3. Komersanta juridiskā adrese vai personas deklarētās dzīvesvietas adrese |  | |  | |   4. Tālrunis \_\_\_\_\_\_\_\_\_\_\_\_\_\_\_, e-adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Lūdzuapstiprināt specializētā tūristu transportlīdzekļa maršrutu:   |  |  |  | | --- | --- | --- | | Maršruta apraksts | Plānotais maksimālais braukšanas ātrums maršrutā | Periods, kādā plānots braukt noteiktajā maršrutā | |  |  |  |   Pielikumā pievienotie dokumenti:  1) sauszemes transportlīdzekļu tehniskā eksperta atzinums par specializētā tūristu transportlīdzekļa tehniskā stāvokļa atbilstību drošai pasažieru pārvadāšanai, ja pēdējā specializētā tūristu transportlīdzekļa apskate ir veikta un sauszemes transportlīdzekļu tehniskā eksperta atzinums ir sniegts vairāk nekā 12 mēnešus pirms pieteikuma specializētā tūristu transportlīdzekļa maršruta apstiprināšanai Satiksmes drošības komisijā;  2) dokumenta kopija (uzrādot oriģinālu), kas apliecina pakalpojuma sniedzēja turējuma tiesības uz specializēto tūristu transportlīdzekli, ja specializētā tūristu transportlīdzekļa reģistrācijas pieteikumā ietvertā informācija par transportlīdzekļa īpašnieku vai turētāju (līzinga līguma gadījumā) atšķiras no pakalpojuma sniedzēja datiem;  3) specializētā tūristu transportlīdzekļa maršruta shēma.   |  |  | | --- | --- | | 20\_\_\_\_. gada \_\_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_ |  |  |  |  |  |  |  | | --- | --- | --- | --- | --- | |  |  |  |  |  | | (amats) |  | (vārds, uzvārds) |  | (paraksts) | |

3. pielikums  
Cēsu novada domes 2025. gada \_\_\_\_\_\_\_\_\_\_\_\_\_  
saistošajiem noteikumiem Nr. \_\_\_\_\_\_\_\_\_\_\_\_\_\_

**PAZĪŠANAS ZĪME**

Raksturojums:

dzeltena kvadrātveida pazīšanas zīme (malas garums no 250 mm līdz 300 mm) ar sarkanu apmali (apmales platums – 1/10 no malas garuma) un bērnu simbolu melnā krāsā.

Attēls, kurā ir teksts, plakāts, fonts, grafika

Mākslīgā intelekta ģenerēts saturs var būt nepareizs.

**Paskaidrojuma raksts**Cēsu novada domes 2025. gada \_\_\_\_\_\_\_\_\_\_\_\_\_\_ saistošajiem noteikumiem Nr. \_\_\_\_\_\_\_\_\_\_\_\_\_

"Par specializētajiem tūristu transportlīdzekļiem Cēsu novadā"

|  |
| --- |
| **1. Mērķis un nepieciešamības pamatojums**  Saskaņā ar Pašvaldību likuma 4.panta pirmās daļas 12.punktu viena no pašvaldības autonomajām funkcijām ir sekmēt saimniecisko darbību pašvaldības administratīvajā teritorijā un sniegt tai atbalstu. Savukārt atbilstoši Tūrisma likuma 8.panta 6. punktā noteiktajam, pašvaldības kompetencē tūrisma jomā ietilpst privātai komercdarbībai labvēlīgas vides veicināšana un attīstīšana.  Saistošie noteikumi "Par specializēto tūristu transportlīdzekļu izmantošanu Cēsu novadā" tiek izdoti, pamatojoties uz [Ceļu satiksmes likuma](https://likumi.lv/ta/id/45467-celu-satiksmes-likums) [9.](https://likumi.lv/ta/id/45467-celu-satiksmes-likums#p9) panta trešajā daļā, [10.](https://likumi.lv/ta/id/45467-celu-satiksmes-likums#p10) panta pirmās daļas 1. punktā un [16.](https://likumi.lv/ta/id/45467-celu-satiksmes-likums#p16) panta ceturtajā daļā noteikto pilnvarojumu, proti, Cēsu novada pašvaldība nosaka kārtību, kādā tiek reģistrēti specializētie tūristu transportlīdzekļi, apstiprināti to kustības maršruti un nodrošināta specializēto tūristu transportlīdzekļu tehniskā stāvokļa kontrole. Tāpat saistošie noteikumi nosaka arī specializēto tūristu transportlīdzekļu izmantošanas nosacījumus Cēsu novada pašvaldības administratīvajā teritorijā.  Saskaņā ar Ceļi satiksmes likuma 1.panta 191 punktu  specializētais tūristu transportlīdzeklis ir mehānisks transportlīdzeklis, kas savienojumā ar vienu vai vairākām pasažieru pārvadāšanai paredzētām piekabēm brauc pa noteiktu maršrutu (piemēram, t.s. elektrovilciens pasažieru pārvadāšanai pa autoceļu). Noteikumi ir piemērojami Ceļi satiksmes likuma 1.panta 191 punkta definējumam atbilstošu transportlīdzekļu  reģistrēšanai un izmantošanas kārtībai, taču nav piemērojami , piemēram, velorikšu reģistrēšanai, kuras saskaņā ar Ceļu satiksmes likuma regulējumu reģistrē Ceļu satiksmes drošības direkcija. |
| **2. Fiskālā ietekme uz pašvaldības budžetu, iekļaujot attiecīgus aprēķinus**  Saistošo noteikumu īstenošana neietekmēs pašvaldībai pieejamos resursus, nav nepieciešama jaunu institūciju vai darba vietu izveide. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci**  Saistošie noteikumi izstrādāti, lai sekmētu uzņēmējdarbību un tūristu piesaisti Cēsu novadā, kā arī veicinātu labvēlīgu vidi komercdarbībai tūrisma jomā. |
| **4. Ietekme uz administratīvajām procedūrām un to izmaksām**  Saistošie noteikumi paredz administratīvās procedūras, kas nepieciešamas lēmumu pieņemšanai par specializēto tūristu transportlīdzekļu reģistrēšanu un specializēto tūristu transportlīdzekļu maršrutu apstiprināšanu, kā arī minēto lēmumu atcelšanu, lēmumu izpildes kontroli. |
| **5. Ietekme uz pašvaldības funkcijām un cilvēkresursiem**  Noteikumi izstrādāti, lai pašvaldība savā administratīvajā teritorijā nodrošinātu specializēto tūristu transportlīdzekļu uzskaiti un reģistrācijas kārtību, apstiprinātu kustības maršrutus un kontrolētu specializēto tūristu transportlīdzekļu tehnisko stāvokli, kā arī noteiktu specializēto tūristu transportlīdzekļu izmantošanas nosacījumus. Funkcijas izpildei ir paredzēti jauni pienākumi vai uzdevumi, taču netiek veidotas jaunas darba vietas vai likvidētas/reorganizētas esošās. |
| **6. Izpildes nodrošināšana**  Saistošo noteikumu izpildi atbilstoši savai kompetencei nodrošina Cēsu novada pašvaldības Uzņēmējdarbības un tūrisma pārvalde, Satiksmes drošības komisija, kā arī pašvaldības policija. |
| **7. Prasību un izmaksu samērīgums pret ieguvumiem, ko sniedz mērķa sasniegšana**  Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir nepieciešams minētā mērķa sasniegšanai, pašvaldības autonomās funkcijas izpildei. |
| **8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija**  Saistošo noteikumu projekts laikā no 2025. gada 8.jūlija divas nedēļas publicēts pašvaldības oficiālajā tīmekļvietnē sabiedrības viedokļa noskaidrošanai.  Nav saņemts neviens komentārs, priekšlikums vai iebildums./ja attiecināms/  Ir saņemti komentāri un priekšlikumi, kuri tika izskatīti un iekļauti saistošo noteikumu projektā. /ja attiecināms/. |